Jamoa 8 oktabr kuni Toshkentda Eron milliy jamoasiga qarshi o‘rtoqlik o‘yinida maydonga chiqadi. 12 oktabr kuni esa BAAga safar qiladi va mahalliy jamoaga qarshi navbatdagi o‘rtoqlik matchini o‘tkazadi. Kechagi mashg‘ulotlarda olingan jarohatlar tufayli Yegor Krimets va Oston O‘runov yig‘inni erta yakunlashdi. Bugun esa K-liga vakili Jamshid Iskandarov yig‘inga qo‘shila olmasligi ma’lum bo‘ldi. Jamshidning klubi pandemiya yuzaga keltirgan sabablar tufayli futbolchini MJ ixtiyoriga qo‘yib yubormagan. Boshqa futbolchilar a’lo kayfiyatda mashg‘ulotlarni o‘tkazdilar.